stanford-oval/wikipedia huggingface dataset:
קבליר אנג'לו דונאטי
פעילותו להצלת יהודים במלה"ע השנייה > סיום פעילותו של דונאטי > המאבק האישי של דונאטי

דונאטי כבר היה בדרכו חזרה לניס, אך למזלו נשאר בפירנצה, וניצל מהגסטאפו שהמתין לו בניס כדי לעוצרו. באיטליה הסתתר במחבוא במשך שלושה חודשים, תחילה בטוסקנה ולאחר מכן בלומברדיה. ב 14 באוקטובר 1943 מצא מקלט בשווייץ. מהעיר מונטרו, בה שהה, ביקש לברר מה עלה בגורלם של היהודים שנשלחו לפולין. לשם כך פנה אל הצלב האדום ואל נציגי הכנסייה האפוסטולית וכן אל הדיפלומטים הבריטיים והאמריקאיים.
לאחר מלחמת העולם השנייה

בשנת 1945, הזמינה הממשלה האיטלקית את דונאטי לחזור לצרפת ולשמש שם כסגן נציג הצלב האדום. דונאטי עבר לפריז יחד עם משפחתו. הוא חזר לחייו כמנהל עסק, דיפלומט, מנהיג של קהילה יהודית ופעיל של התנועה הציונית.
הוא נפטר בפריז ב-30 בדצמבר 1960. בינואר 2004, ארגנה העירייה בעיר מולדתו מודנה, בשיתוף ארגונים נוספים, כנס ותערוכת תמונות לזכרו. הוא זכה במספר תארים לשם כבוד מטעם ממשלות איטליה וצרפת.
הערות שוליים

1 2  עלה אתי בגורלי-יהודים מצילים יהודים לנוכח ההשמדה- ע'מ 369-368
| --- | --- |
בקרת זהויות :  NLI: 987010254525105171  GND: 130061522  ISNI: 0000 0003 8589 3866  LCCN: no2007051085  SUDOC: 055290647  VIAF: 33094492   WorldCat (עם VIAF): 33094492 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קבליר אנג'לו דונאטי".
אנג'לו דונאטי בשנות החמישים
תפתח חלון

תפתח חלון הוא אלבום אולפן החמישי של הזמרת ריטה, שיצא בשנת 1999.
שלושה משירי האלבום הכפול נכנסו למצעד השנתי.
האלבום נמכר בכ-90,000 עותקים והגיע למעמד של פלטינה כפולה וזהב ונחשב לאחד האלבומים הישראלים הנמכרים ביותר בכל הזמנים.
רשימת השמעה > אלבום 1

| תפתח חלון - אלבום 1> מס' | תפתח חלון - אלבום 1> שם | תפתח חלון - אלבום 1> מילים | תפתח חלון - אלבום 1> לחן | תפתח חלון - אלבום 1> עיבוד | תפתח חלון - אלבום 1> משך | תפתח חלון - אלבום 1>  | תפתח חלון - אלבום 1>  | תפתח חלון - אלבום 1>  | תפתח חלון - אלבום 1>  |
| --- | --- | --- | --- | --- | --- | --- | --- | --- | --- |
| 1. | תפתח חלון  | ריטה | רמי קליינשטיין | משה לוי, לואי להב | 4:47 |  |  |  |  |
| 2. | המכתב הראשון  | יאיר לפיד | רמי קליינשטיין | משה לוי, לואי להב, ירון בכר | 5:06 |  |  |  |  |
| 3. | סוף טוב  | צרויה להב | רמי קליינשטיין | משה לוי, לואי להב | 4:43 |  |  |  |  |
| 4. | זמן  | אסתר שמיר | רמי קליינשטיין | משה לוי, לואי להב | 5:49 |  |  |  |  |
| 5. | כתר שמש  | צרויה להב | רמי קליינשטיין | משה לוי, לואי להב | 3:31 |  |  |  |  |
| 6. | סודך  | איתן גלס | לואיס ראמוס מורייס, אמנדיו דוס סאנטוס קארדסו קארבל | משה לוי, לואי להב | 4:44 |  |  |  |  |
| 7. | אל תלך עכשיו  | לאה שבת | לאה שבת | משה לוי, לואי להב | 4:28 |  |  |  |  |
| 8. | קונצרטינה פלשתינה  | איתן גלס | עמנואל ויאנה טלס ולוסו קאטנו | משה לוי, לואי להב | 2:27 |  |  |  |  |
| 9. | פאדת בגרדם (בבת עיני עם להקת אסטה)   | נחלת הכלל | נחלת הכלל | משה לוי, אורי בינשטוק, שלמה דשת, אמיר גבירצמן, בן ציון גפני | 4:34 |  |  |  |  |
| 10. | איש עם צ'לו  | צרויה להב | רמי קליינשטיין | משה לוי, לואי להב | 4:12 |  |  |  |  |
רשימת השמעה > אלבום 2

| תפתח חלון - אלבום 2> מס' | תפתח חלון - אלבום 2> שם | תפתח חלון - אלבום 2> מילים | תפתח חלון - אלבום 2> לחן | תפתח חלון - אלבום 2> עיבוד | תפתח חלון - אלבום 2> משך | תפתח חלון - אלבום 2>  | תפתח חלון - אלבום 2>  | תפתח חלון - אלבום 2>  | תפתח חלון - אלבום 2>  |
| --- | --- | --- | --- | --- | --- | --- | --- | --- | --- |
| 1. | בערב יום העצמאות  | איתן גלס | רמי קליינשטיין | משה לוי, לואי להב | 6:01 |  |  |  |  |
| 2. | כמה אירוני  | שלמה ארצי | שלמה ארצי | משה לוי, לואי להב | 2:55 |  |  |  |  |
| 3. | או שכן או שלא  | עירית לינור | רמי קליינשטיין | משה לוי, לואי להב | 2:55 |  |  |  |  |
| 4. | שיר גשם  | רחל שפירא | רמי קליינשטיין | משה לוי, לואי להב | 5:05 |  |  |  |  |
| 5. | עצום את עיניך אחי  | איתן גלס | רמי קליינשטיין | יבגני לויטאס | 4:06 |  |  |  |  |
| 6. | שר לי הסתיו  | אתי אנקרי | אתי אנקרי | משה לוי, לואי להב | 3:25 |  |  |  |  |
| 7. | סוג של אהבה  | מאיר גולדברג | רמי קליינשטיין | משה לוי, לואי להב | 4:16 |  |  |  |  |
| 8. | רק אתה  | רחל שפירא | ראסל א-דה-סאלבו, ארנולד מיכאל רומאן, ג'ימי סנטיס | משה לוי, לואי להב | 4:03 |  |  |  |  |
| 9. | מהוואל  | - | ריטה, שלומי שבת | משה לוי, לואי להב, יעקב נעים | 4:52 |  |  |  |  |
| 10. | לא יודעת מה עובר לך בראש  | שלמה ארצי | שלמה ארצי | משה לוי, לואי להב | 4:03 |  |  |  |  |
נתוני מכירות

| מקום | תואר | מכירות |
| --- | --- | --- |
| ישראל (IFPI) | פלטינה כפולה וזהב | 90,000 |
אלפונס ז'ואן

| --- | --- |

אלפונס ז'ואן מעניק עיטור לחייל בשדה הקרב באיטליה, מרץ 1944
 לידה:  16 בדצמבר 1888 בון, אלג'יריה הצרפתית צרפת
 פטירה:  27 בינואר 1967 (בגיל 78) פריז, צרפת צרפת
 מקום קבורה:  קריפטת המושלים באינווליד בפריז 
 מדינה:  צרפת 
 השכלה:  האקדמיה הצבאית סן-סיר 
 השתייכות:  צבא צרפת, צבא צרפת החופשית
 תקופת הפעילות:  1912–1962 (כ־50 שנה)
 דרגה:  מרשל של צרפת
 פעולות ומבצעים
 מלחמת העולם הראשונה  מלחמת העולם השנייה
 עיטורים
 הצלב הגדול של לגיון הכבוד
 
אלפונס פייר ז'ואן (בצרפתית - Alphonse Pierre Juin‏; 16 בדצמבר 1888 - 27 בינואר 1967) היה איש צבא צרפתי. ז'ואן הצטיין בלחימה בשורות צבא צרפת החופשית במלחמת העולם השנייה, ובשל שירותו לצרפת זכה לדרגת מרשל של צרפת.
חייו

ז'ואן נולד בעיר בון (כיום "ענאבּה") שבאלג'יריה. הוא סיים את חוק לימודיו באקדמיה הצבאית סן-סיר בשנת 1912 והתגייס לצבא הצרפתי.
עם פרוץ מלחמת העולם הראשונה שירת במרוקו ופיקד על גייסות מקומיים. הוא נשלח אל החזית המערבית, ונפצע קשה ב-1915. פציעתו שללה ממנו את השימוש בידו הימנית. על אף פציעתו המשיך בשירות, ולאחר המלחמה נשלח שוב לאפריקה, שם שירת כקצין מטה, בין היתר תחת פיקודם של אנרי פיליפ פטן ואנרי ז'ירו.
עם פרוץ מלחמת העולם השנייה פיקד ז'ואן על הדיוויזיה הממונעת ה-15. במהלך המערכה על צרפת נקלעה הדיוויזיה לכיתור ליד ליל, וז'ואן נפל בשבי. עד 1941 היה במעמד של שבוי מלחמה בגרמניה, אך בהשתדלות ממשלת וישי שוחרר, ונשלח לפקד על כוחות וישי בצפון אפריקה.
נטיית ליבו של ז'ואן הייתה לאנשי צרפת החופשית. הוא התיידד עם הדיפלומט האמריקאי רוברט מרפי, שהכניסו לסוד הפלישה המיועדת של בעלות הברית לצפון אפריקה, המכונה "מבצע לפיד". עם תחילת הפלישה, ב-8 בנובמבר 1942 שהה באלג'יריה במקרה האדמירל ז'אן פרנסואה דרלאן, שהיה האיש השני בחשיבותו במשטר וישי. ז'ואן נועד עם מרפי ועם סגנו קנת, והיה בסוד הפלישה המתוכננת 24 שעות מראש, אך כאשר נודע לדרלאן על הפלישה, הורה זה על מעצרם של ז'ואן, מרפי וקנת. בתחילה התנגדו כוחות וישי לפולשים, אך לאחר כיומיים שכנע ז'ואן את דרלאן כי אין כל טעם בהתנגדות, ודרלאן הורה על "הפסקת אש". ז'ואן הצטרף לצבא צרפת החופשית, והורה לחייליו בתוניסיה להתנגד להשתלטות מדינות הציר על המדינה.
בשנים 1943–1944 פיקד ז'ואן על הכוחות הצרפתים שלחמו במסגרת המערכה באיטליה. ז'ואן היה כפוף למפקדת הארמייה החמישית האמריקנית והביא עמו כוחות המאומנים בלחימה הררית. יכולתו ויוזמתו היו בין הגורמים שסייעו לפרוץ את קווי ההגנה הגרמנים החזקים באיטליה.
לאחר שסיים את משימתו באיטליה מונה למפקד כללי של צבא צרפת, וייצג את צרפת בוועידת סן פרנסיסקו ב-1945 בה הוחלט על הקמת ארגון האומות המאוחדות. כן היה בין האחראים לארגונו מחדש של צבא צרפת לאחר המלחמה.
ב-1947 שב לאפריקה כנציב הצרפתי במרוקו. הוא התנגד לניסיונות מרוקו לקבל עצמאות. לאחר מכן שימש בתפקיד בכיר בנאט"ו עד שנת 1956. בעודו משמש בתפקיד זה, בשנת 1953 זכה לקבל את התואר מרשל של צרפת מנשיא צרפת, וינסן אוריו. ז'ואן הוא האדם האחרון עד עתה שזכה בתואר מרשל של צרפת בעודו בחיים. כן נבחר לחבר האקדמיה הצרפתית. לאחר עליית שארל דה גול לשלטון, התנגד למתן עצמאות לאלג'יריה, ופרש על רקע זה, בשנת 1962.
ז'ואן מת בפריז בשנת 1967.
הערות שוליים

↑  וינסטון צ'רצ'יל, מלחמת העולם השנייה, כרך רביעי, ציר הגורל, הוצאת עם הספר, תשכ"א, עמ' 505
| --- | --- |
בקרת זהויות :  NLI: 987007431207905171  PLWABN: 9810693868505606  BNE: XX1238980  BnF: cb120879635 (data)  CiNii: DA04926368  GND: 118879049  ISNI: 0000 0001 2096 0867  LCCN: n83216382  NARA: 10570212  NLA: 35988925  NTA: 071097031  RERO: 02-A012330264  SNAC: w6rz21pf  SUDOC: 029204240  Trove: 1174995  VcBA: 495/33403  VIAF: 49251788   WorldCat (עם VIAF): 49251788
צבא היבשה של קוריאה הדרומית

| --- | --- |
   
 강한친구 대한민국 육군 
 פרטים
 כינוי עבר:  משמר הלאומי של דרום קוריאה
 מדינה:  קוריאה הדרומית קוריאה הדרומית
 שיוך:  הכוחות המזוינים של הרפובליקה של קוריאה
 סוג:  צבא יבשה
 בסיס האם:  Gyeryong
 אירועים ותאריכים
 תקופת הפעילות:  5 בספטמבר 1948 – הווה (76 שנים)
 נוצרה מתוך:  משמר הלאומי של דרום קוריאה
 מלחמות:  מלחמת קוריאה (1950–1953)  מלחמת וייטנאם (1965–1973)  מלחמת המפרץ (1990–1991)  מלחמת אפגניסטן (2001–2021)  מלחמת עיראק (2003–2011)
 נתוני היחידה
 כוח אדם:  365,000    תקופת שירות של 18 חודשים
 
חיילים דרום קוריאנים במהלך מלחמת קוריאה, 1950
צבא היבשה של קוריאה הדרומית (בקוריאנית: 대한민국 육군) הוא הזרוע היבשתית של הכוחות המזוינים של הרפובליקה קוריאה. המשימה העיקרית של הצבא היא פעילות קרקעית, ולצורך כך הצבא מאורגן, מצויד ומבצע הכשרה והדרכה חיונית. צבא היבשה הדרום קוריאני נחשב לאחד הצבאות המתקדמים ביותר בעולם מבחינה טכנולוגית. יחידותיו פרושות באזורים רבים ברחבי העולם, כחלק מכוחות שמירת השלום של האו"ם.
ערכים

מחויבות והקרבה - התחייבות לשירות ההתנדבותי והקרבה למען המדינה והעם, תוך כדי נתינה מרבית כחובתו של חבר שירות.
המשימה קודמת לכל - התרומה להגנה על מדינת קוריאה הדרומית על ידי ביצוע המשימות שהוקצו בצורה נכונה ומוצלחת.
כבוד הדדי- להכיר באופן שווה ולשמור על כבוד וזכות קיום של כל אחד, כפי שלכל אדם יש.
היסטוריה > הקמה

לאחר מלחמת העולם השנייה, במסגרת הממשל הצבאי האמריקאי, נוסדה "המשמר הלאומי של דרום קוריאה" ב-15 בינואר 1946. ב-15 באוגוסט 1948 הוקמה רשמית ממשלת קוריאה הדרומית, וב-5 בספטמבר אותה שנה שונה שמו לצבא הרפובליקה של קוריאה (ROKA), והוא הפך לחלק מכוחות המזוינים של הרפובליקה. הצבא הקוריאני השקיע מאמצים רבים בהגברת כוחותיו, והצליח להקים שש דיוויזיות לפני פרוץ מלחמת קוריאה. במהלך תקופה זו, צבא הרפובליקה של קוריאה הצליח להרתיע את צפון קוריאה מהתגרויות רבות, כגון שליחת גרילה קומוניסטית, באמצעות תגובות מהירות ויעילות.
היסטוריה > מלחמת קוריאה

ב-25 ביוני 1950 פרצה מלחמת קוריאה, כאשר צפון קוריאה פתחה במתקפת פתע ופלשה לדרום קוריאה וכבשה את בירתה, סיאול. לאחר שלושה ימים, הצליח צבא היבשה הדרום-קוריאני להאט את התקדמות צפון קוריאה באמצעות פעולות עיכוב עד להגעת תגבורות מצבא ארצות הברית וכוחות האומות המאוחדות. כוחות האומות המאוחדות, כולל צבא דרום קוריאה, יצרו קו הגנה לאורך נהר הנקדונג. לאחר מכן, הצליחו כוחות האומות המאוחדות לשנות את המגמה בעקבות הצלחת מבצע הנחיתה האמפיבית באינצ'ון, והחלו בהתקדמות צפונה. בתחילת מלחמת קוריאה היו בצבא היבשה של קוריאה 8 דיוויזיות, אך במהלך המלחמה הצבא גדל והתרחב, ובסיום המלחמה כלל 3 קורפוסים ו-18 דיוויזיות.
היסטוריה > שנות ה-60

עם סיום מלחמת קוריאה וכניסתו לתקוף של הסכם הפסקת האש, המשיכה קוריאה הצפונית בפעולות צבאיות כנגד קוריאה הדרומית במהלכם הין היתר ב-1968 לוחמי קומנדו צפון קוריאניים פשטו על הבית הכחול בבירה סיאול במטרה לחסל את הנשיא פאק צ'ונג-הי, בתגובה לכך כוחות הצבא הדרום קוריאני השתלטו על המתחם והכניעו את הכוחות הצפון קוריאנים. במהלך שנות ה-60 צבא היבשה הדרום קוריאני אימץ את המערכת הצבאית של צבא ארצות הברית ושיפר אותה על מנת לפתח מערכת צבאית עצמאית. בנוסף, שליחתם של לוחמים דרום קוריאנים למלחמת וייטנאם ב-1964 תרמה למודרניזציה של יחידות הצבא וציודיו.
היסטוריה > 1972-1990

עם צמיחתה הכלכלית של קוריאה הדרומית, יכול היה הצבא להמשיך במדיניות שמקדמת הגנה לאומית עצמאית. הצבא פעל לשדרוג ושיפור מערכות הנשק שברשותו, ובכך פיתח מגוון מערכות נשק חדשות. הצבא יצר יחידות חדשות במטרה לחזק את יכולות ההגנה בקו החזית עם הצפון ובאזורים אחרים, כחלק משינוי במבנה הצבאי. הקמת פיקוד הכוחות המאוחדים של רפובליקת קוריאה וארצות הברית בנובמבר 1978 חיזקה את שיתוף הפעולה הצבאי בין שתי המדינות. בהתאם ל"תוכנית החומש לשדרוג כוחות המזוינים של רפובליקת קוריאה", הצבא החל להקים תשתית לייצור מקומי של מערכות נשק וציוד, בעזרתה של ארצות הברית.
היסטוריה > 1991-2020

בשנים אילו הצבא של רפובליקת קוריאה שילב אימוני קרב משולבים עם מדע וטכנולוגיה, במטרה לשפר את כישוריהם הקרביים ולהתאים את מבני הפיקוד. אימונים אלו, המבוססים על שילוב של מדע, טכנולוגיה וקרב, תרמו להגברת כוח הלחימה של היחידות ולפיתוח יכולת ההגנה הלאומית. במקביל, הצבא השתתף במגוון רחב של משימות שמירת שלום מעבר לים.
היסטוריה > 2020-כיום

החל משנת 2020 עבר צבא היבשה הדרום קוריאני ארגון מחדש כדי ליצור מבנה ייחודי, גמיש וממוקד, הכולל את "קורפוס המניפולציה האסטרטגית" ו"פיקוד המשימות מיוחדות". בנוסף, הצבא שילב כוחות חדשים עם מערכת נשק חכמה המבוססת על רשת מחוברת וחדשה ביותר, הכוללת את מערכת הקרב Drone-Bot, פלטפורמת הלוחם ו-TIGER של הצבא.
ייעוד

צבא היבשה של דרום קוריאה מחולק לפיקודים שונים, כל אחד מהם אחראי על חטיבות ויחידות מיוחדות, כמו יחידות קומנדו, ארטילריה, שריון, הנדסה, ביטחון ולוגיסטיקה, המפוזרות באזורי לחימה שונים ונתמכים בעזרת מערכות מידע ומודיעין מתקדמות.
ייעוד > פיקוד הגנה אזורית (Army Capital Defense Command)

יחידות ישירות (Direct Units)
יחידת המטה
חטיבת משימות מיוחדות 35
בריגדת הגנה אווירית 1
קבוצת ביטחון 1
קבוצת סיגנל 122
קבוצת הנדסה 1113
קבוצת משטרת צבא
קבוצת חינוך מגן
ייעוד > יחידות מצורפות (Attached Units)

דיוויזיית חיל רגלים 52
לוחמי פיקוד הלוחמה המיוחדת באימון לוחמה מושלגתדיוויזיית חיל רגלים 56
ייעוד > פיקוד הלחימה המיוחדת (Army Special Warfare Command)

יחידת המטה
קבוצת משימות מיוחדות 707
בריגדת כוחות מיוחדים 1
בריגדת כוחות מיוחדים 3
בריגדת כוחות מיוחדים 7
בריגדת כוחות מיוחדים 9
בריגדת כוחות מיוחדים 11
בריגדת משימות מיוחדות 13
כוח המתנה לתמיכה בשלום בין-לאומי
יחידת הלחימה המיוחדת במזרח התיכון (UAE)
יחידת דונגמיונגחיילי צבא היבשה הדרום קוריאני בסיוע אזרחי בסופת שלג
יחידת האן-ביט
בית ספר ללוחמה מיוחדת של הצבא
ייעוד > פיקוד תעופה של הצבא (Army Aviation Command)

בריגדת תעופה קרבית 1
בריגדת תעופה קרבית 2
בריגדת תחזוקת תעופה
קבוצת חילוץ רפואי תעופה (MEDION)
ייעוד > פיקוד הלוגיסטיקה של הצבא (Army Logistics Command)

מחסן תחזוקה מאוחד של הצבא
פיקוד תמיכה חימוש
טנקים של צבא היבשה של דרום קוריאה באימוןפיקוד ההדרכה והדוקטרינה של הצבא
מרכז ההדרכה של הצבא
בית הספר לחיל רגלים
בית הספר לחיל שריון
בית הספר לארטילריה
בית הספר להגנה אווירית
בית הספר להנדסה
בית הספר למודיעין
בית הספר לסיגנל
בית הספר לתעופה
בית הספר לכימיה, ביולוגיה, רדיו-גרעין (CBRN)
בית הספר ללוגיסטיקה
בית הספר למינהל
האקדמיה לקציני משנה של הצבא
קבוצת תוכנית הכשרה לפיקוד קרב
מרכז ההדרכה הקרבי של קוריאה
ייעוד > יחידות מצורפות (Attached Units) לפיקוד המובילים

דיוויזיות חיל רגלים 60, 66, 72, 73, 75
קבוצות תמיכה במובילים (31–56)
ייעוד > יחידות נוספות תחת פיקוד מטה הצבא

משרד התובע של הצבא
חטיבת חקירות פליליות של הצבא
קבוצת ניהול מערכות מידע של הצבא
מכון ההיסטוריה הצבאית
קבוצת ביטחון 2
ייעוד > פיקוד המבצעי של כוחות היבשה (Army Ground Operations Command)

דיוויזיית חיל רגלים 36
דיוויזיית חיל רגלים 55
קבוצת הנדסה 1101
ייעוד > יחידות מצורפות (Attached Units) לפיקוד המבצעי

פיקוד האזור המרכזי (Capital Corps)
פיקוד I Corps
פיקוד II Corps
פיקוד III Corps
פיקוד V Corps
פיקוד VII Maneuver Corps
פיקוד תמיכה לוגיסטית 1
אמצעי לחימה

רובה K2C1 רובה שירות של צבא היבשה הדרום קוריאני
טנק המערכה העיקרי – K1
רכב לחימה חי"ר משוריין
MaxxPro רכב שטח ממוגן המשמש את הכוחות המיוחדים
K151 Raycolt- רכב שטח ממוגן המשמש את צבא היבשה הדרום קוריאני
K10 ARV - ארטילריה מתנייעת
MLRS- משגר רקטות רב-קני
הערות שוליים

↑  1945~1949, Republic of Korea Army (בקוריאנית)
↑  1950~1960, Republic of Korea Army (בקוריאנית)
↑  1972~1990, Republic of Korea Army (בקוריאנית)
↑  1991~2018, Republic of Korea Army (בקוריאנית)
↑  2019~current, Republic of Korea Army (בקוריאנית)
| --- | --- |
בקרת זהויות :  NLI: 987007330254005171  GND: 1127055275  ISNI: 0000 0004 0647 9446  LCCN: no2009019282  VIAF: 150492616   WorldCat (עם VIAF): 150492616 
לוחמי צבא היבשה הדרום קוריאני
לוחמי הדיוויזיה ה-26 של צבא היבשה של קוריאה הדרומית באימון
תרגיל צליחה של נהר של צבא היבשה של קוריאה הדרומית
הכוח החזק

ערך זה עוסק בכוח המחזיק יחד קווארקים בתוך האדרונים. אם התכוונתם לכוח המחזיק יחד נוקליאונים בתוך גרעין האטום, ראו .
הכוח החזק (Strong force או Strong interaction) הוא אחד מארבעת כוחות היסוד בטבע (האחרים הם הכוח האלקטרומגנטי, הכוח החלש וכוח הכבידה). טווח הפעולה של הכוח החזק הוא בסדר הגודל של קוטר גרעין האטום, פמטומטר (‎10-15‎ מטרים). בקנה מידה זה, עוצמת הכוח החזק גדולה בממוצע פי כ-137 מעוצמת הכוח האלקטרומגנטי, פי כ-1,000,000 מעוצמת הכוח החלש ופי כ-‎1038‎ מעוצמת כוח הכבידה.
החלקיק הנושא את הכוח החזק הוא הגלואון. זאת, כשם שהכוח האלקטרומגנטי מועבר באמצעות פוטונים והכוח החלש באמצעות בוזוני W ו-Z. כרומודינמיקה קוונטית (quantum chromodynamics או QCD) היא התאוריה המתארת את הכוח החזק ואופן פעולתו.
הכוח החזק פועל בשתי רמות. ברמה הבסיסית יותר (מרחקים קצרים מ-0.8 פמטומטר לערך), הוא מחבר קווארקים, שהם חלקיקים יסודיים, לכדי האדרונים (חלקיקים מורכבים העשויים מקווארקים וגלואונים). ההאדרונים נחלקים לבאריונים ומזונים. עם הבאריונים נמנים הנוקליאונים, שהם הפרוטון והנייטרון. ברמה זו, הכוח החזק אחראי לתופעת הכליאה (color confinement) ולכך שהצבע הכולל של האדרונים הוא לבן, כלומר, להאדרון בשלמותו אין מטען צבע.
רוב המסה של האדרונים מקורה באנרגיית השדה של הכוח החזק, היא אנרגיית הקשר הכרומודינמית. כך, לדוגמה, פרוטון הוא בעל מסת מנוחה של כ-938 MeV, כאשר סכום מסות המנוחה של שלושת קווארקי הערכיות (valence quarks) שבתוכו הוא כ-9.4 MeV בלבד. הווה אומר, כ-99% ממסת הפרוטון אינם מגיעים ממסת המנוחה של קווארקי הערכיות, אלא מהאנרגיה של הכוח החזק. מכיוון שמרבית המסה של האטומים מרוכזת בנוקליאונים, יחד עם העובדה שאטומים הם אבני הבניין של כל החומר המוכר, הרי כמעט כל המסה של החומר המוכר היא למעשה אנרגיה של הכוח החזק.
כאשר הקווארקים מחוברים לכדי האדרון, הם מבטלים את רוב הכוח החזק (בדומה לדיפול חשמלי). מכאן נותרת הרמה השנייה של פעולת הכוח החזק, היא הכוח הגרעיני (nuclear force), הפועל בין נוקליאונים בגרעין האטום. כוח זה מכונה גם הכוח החזק השיורי (residual strong force). עקב היותו שיורי, הכוח הגרעיני חלש בהשוואה לכוח החזק התוך-האדרוני. הכוח הגרעיני היה מוכר עוד טרם הופעת מודל הקווארקים וכך גם הפאיונים, שהם החלקיקים הנושאים את הכוח הגרעיני, לצד שני סוגים נוספים של מזונים, מזוני רו ואומגה. לאחר גילוי הקווארקים ותחילת פיתוח הכרומודינמיקה הקוונטית, התברר הקשר בין הכוח החזק לכוח הגרעיני. עם טווח פעולה של 0.7 עד 2 פמטומטר, הכוח החזק השיורי אחראי למשיכת הפרוטונים והנייטרונים יחד ליצירת גרעין האטום.
אופן פעולה

על-פי הכרומודינמיקה הקוונטית, כל קווארק נושא מטען צבע, אשר יכול להיות בעל אחד משלושה ערכים: אדום, ירוק  וכחול. אלו רק כינויים ואין להם קשר לצבעים רגילים. צבעם של אנטי-קווארקים עשוי להיות אנטי-אדום (ציאן), אנטי-ירוק (מג'נטה) או אנטי-כחול (צהוב). המשיכה בין צבע לאנטי-צבע שלו היא חזקה במיוחד. חלקיקים מורכבים (האדרונים) יכולים להתקיים אך ורק אם הצבע הכולל שלהם הוא נייטרלי, כלומר, לבן. האדרונים עשויים להיות מורכבים מקווארקים (אנטי-)אדום, (אנטי-)ירוק ו(אנטי-)כחול (האדרון כזה הוא באריון), או מקווארק ואנטי-קווארק שיש להם צבע ואנטי-צבע תואמים (האדרון כזה הוא מזון).
האינטראקציה החזקה פועלת בין קווארקים באמצעות העברת גלואונים, שהם בוזוני כיול. ישנם שמונה סוגים של גלואונים, כאשר כל אחד מהם נושא מטען צבע ומטען אנטי-צבע.
כאשר נוצרת אינטראקציה בין זוגות של קווארקים הם משנים את צבעם ללא הרף, אך בדרך כזו שהצבע הכולל שלהם נשמר. אם, לדוגמה, קווארק אדום נמשך לקווארק ירוק בתוך באריון, גלואון הנושא צבע אנטי-ירוק ואדום ישתחרר מהקווארק האדום וייקלט בקווארק הירוק; כתוצאה מכך, הקווארק הראשון משתנה לירוק והשני לאדום (הצבע הכולל עדיין נשאר אדום+ירוק). אם קווארק כחול ואנטי-קווארק אנטי-כחול מגיבים בתוך מזון, גלואון הנושא, לדוגמה, אנטי-אדום וכחול יכול להשתחרר מהקווארק הכחול ולהקלט באנטי-כחול; כתוצאה, הקווארק הכחול הופך לאדום והאנטי-קווארק האנטי-כחול הופך לאנטי-אדום. מטען הצבע הכולל נותר 0. אם שני קווארקים ירוקים מגיבים האחד עם השני בהחלפת גלואון הנושא צבע ירוק ואנטי-ירוק, הקווארקים נותרים ירוקים.
שלא כמו כוחות יסוד אחרים, הכוח החזק פועל גם על נושאי הכוח עצמם, מכיוון שגלואונים נושאים גם הם מטען צבע. דבר זה גורם לכך שטווח הפעולה של הכוח החזק יהיה מוגבל מאוד (לא הרבה יותר מקוטר של האדרון). הכל, על אף שלגלואון אין מסה. לעומת זאת, לפוטונים אין בעצמם את המטען שהם מעבירים (מטען חשמלי) ולכן טווח הפעולה של הכוח האלקטרומגנטי הוא אינסופי.
מאפיין נוסף של הכוח החזק, המנוגד לכל הכוחות היסודיים האחרים, הוא שהכוח מתחזק ככל שהמרחק בין קווארקים גדל. האפקט הזה מונע מאתנו לצפות בקווארקים חופשיים. ככל שהמרחק בין שני קווארקים גדל, כמות האנרגיה של הכוח החזק ביניהם גדלה. לבסוף, נוצרת מספיק אנרגיה ליצירת קווארקים חדשים. זו הסיבה שניתן לראות קווארקים רק כחלק מהאדרונים ולעולם לא כיחידים. אנלוגיה העוזרת להסביר תופעה זו היא אנלוגיית הגומייה. אם מותחים גומייה חזק מספיק, ייווצרו שתי גומיות חדשות. כך הדבר עם קווארקים: אם שני קווארקים מורחקים אחד מהשני די הצורך, שני קווארקים נוספים ייווצרו.
התופעה, כתוצאה ממנה אי אפשר להפריד קווארקים זה מזה, היא תופעת הכליאה או "ריתוק". גם התופעה הנגדית מתקיימת: משערים כי הכוח החזק לא משפיע על קווארקים הקרובים מאוד האחד לשני, כך שהם נעשים "חופשיים". תופעה זו נקראת חופש אסימפטוטי. גם במקרה זה, אנלוגיית הגומייה עוזרת להמחיש את התופעה. כאשר שני צדי הגומייה קרובים אחד לשני, לא פועל ביניהם כוח וכל צד נע בלי קשר לתנועת הצד השני.
במסגרת המודל הסטנדרטי הכוח החזק מיוצג על ידי חבורת הכיול SU(3).
ראו גם

כרומודינמיקה קוונטית
הכוח החלש
פיזיקת חלקיקים
כוח (פיזיקה)
כוחות היסוד
שווייץ בתקופה הנפוליאונית

במהלך מלחמות המהפכה הצרפתית, הצבאות המהפכניים צעדו מזרחה, וכיתרו את שווייץ בקרבותיהם נגד אוסטריה. בשנת 1798, שווייץ הוכרעה לחלוטין על ידי הצרפתים ושמה שונה לרפובליקה ההלווטית. הרפובליקה ההלווטית נתקלה בבעיות כלכליות ופוליטיות חמורות. בשנת 1798 הפכה המדינה לשדה קרב של מלחמות המהפכה, שהגיעו לשיאם בקרבות ציריך ב-1799.
בשנת 1803 חוק הגישור של נפוליאון הקים מחדש קונפדרציה שווייצרית שהחזירה חלקית את ריבונות הקנטונים, ושטחי בעלות הברית לשעבר של ארגאו, תורגאו, גראובינדן, סנט גאלן, וו וטיצ'ינו הפכו לקנטונים שווי זכויות.
קונגרס וינה של 1815 ביסס מחדש את עצמאות שווייץ באופן מלא והמעצמות האירופיות הסכימו להכיר לצמיתות בנייטרליות השווייצרית. בשלב זה, שטחה של שווייץ הוגדל בפעם האחרונה, על ידי הקנטונים החדשים של ואלה, נשאטל וז'נבה.
הרסטורציה, התקופה שקדמה למלחמת הזונדרבונד, הייתה סוערת, והאוכלוסייה הכפרית נאבקת בעול המרכזים העירוניים, למשל בציריפוטש של 1839.
נפילת המשטר הישן

במהלך השנים האחרונות של המשטר הישן, הסכסוכים ההולכים וגדלים ברחבי הקונפדרציה (ערים אריסטוקרטיות נגד איכרים, פרוטסטנטים נגד קתולים וקנטון נגד קנטון) החלישו והסיחו את דעתו של הדיאט. בפריז, המועדון ההלווטי, שנוסד בשנת 1790 על ידי כמה וודואים ופריבורגרים גולים, היה המרכז שממנו הופצו רעיונות המהפכה הצרפתית בחלק המערבי של הקונפדרציה. במהלך שמונה השנים הבאות, צמחו מרידות ברחבי הקונפדרציה, ובניגוד לאלו המוקדמות יותר, רבים מהם הצליחו. בשנת 1790 קמה ואלה התחתית כנגד המחוזות העליונים להם הייתה כפופה. ב-1791, פורנטרוי מרדה בבישוף של בזל והפכה לרפובליקה הראורצית בנובמבר 1792, ובשנת 1793, פרץ מרד במחוז הצרפתי של מון טריבל. בשנת 1795, סנט גאלן מרדה בהצלחה נגד הנסיך-אב המנזר. מרידות אלו נתמכו או עודדו על ידי צרפת, אך הצבא הצרפתי לא תקף ישירות את הקונפדרציה.
עם זאת, בעקבות ההצלחה הצרפתית במלחמת הקואליציה הראשונה (1792–1797) נגד צבאות האצולה של פרוסיה ואוסטריה, הגיעה העת לפעולה ישירה נגד המשטר הישן האריסטוקרטי בשווייץ. בשנת 1797 התקוממו המחוזות צ'יאוונה, ואלטלינה ובורמיו, תלות של שלוש הליגות (מקורבים לקונפדרציה), בעידוד צרפת. הם נפלשו במהירות וסופחו לרפובליקה הציסאלפינית ב-10 באוקטובר 1797. בדצמבר של אותה שנה נכבשה וסופחה הבישופות של בזל. ב-9 בדצמבר 1797, פרדריק-סזאר דה לה הארפ, חבר במועדון ההלווטי מ-וו, ביקש מצרפת לפלוש לברן כדי להגן על וו. צרפת ראתה הזדמנות לסלק שכן פיאודלי ולהשיג את עושרה של ברן. בפברואר 1798, כוחות צרפתים כבשו את מילוז וביל/ביין. בינתיים, צבא נוסף נכנס לוו, והרפובליקה הלמאנית הוכרזה. הדיאט התפרק בבהלה מבלי לנקוט צעדים כלשהם כדי למנוע את הסערה הקרובה. ב-5 במרץ, כוחות נכנסו לברן, שננטשה על ידי בעלות בריתה ודעת תושביה מוסחת על ידי מריבות בפנים. כשברן, מעוזה של המפלגה האריסטוקרטית, נפלה בידיים מהפכניות, התמוטטה הקונפדרציה הישנה. תוך חודש, הקונפדרציה הייתה בשליטה צרפתית, וכל החברים השותפים לקונפדרציה נעלמו.